XIII asyrda Muhammed Guri Gang jülgesiniň günbataryny eýeledi. Muhammediň goşunynyň esasy bölegini türkler düzýärdi, tertip-düzgün bolsa pugtady. Eýelän ýerlerinden salgyt toplap Deli soltanyna iberip durmalydy. Salgyt ilki hasylyň 1/5 görnüşinde ýygnalan bolsa, soňa baka ¼ görnüşinde ýygnalýar, üstesine mal sürüsini bakandygyň üçnem salgyt tölemeli bolupdyr. Gangyň jülgesinde ýerleşen musulmanlar XII-XIII asyrlarda oňat ýerleşip, başga ýere gitmek barada pikir hem etmändirler. 1206-njy ýyldan başlap Deli soltanlygynyň taryhy başlanýar. Şol ýylda ýörişden gaýdyp gelýärkä Muhammed guri öldürilýär. Onuň tagtyna bolsa, gulamlar geçipdir. Soltan Şams ud-Din Ilturmuşyň dolandyran ýyllarynda (1211-1236) Deli soltanlygy berkeýär. Asly gelip çykyşy türk-gulamlaryndandy. Ol Penjapwe Sind, Bengaliýa ýerlerini özüne boýun egdirýär. 1221-nji ýylda Horezm şasy Jelaleddin gelýär. Ilturmyş gaçgagy kabul etmejek bolýar. Emma soňra razylaşýar. Şeýdip mongol çozuşynyň öňüni alýar, mongollar gijräk Ilturmuş aradan çykandan soň 1241-nji ýylda Hindistana çozupdyrlar.